CELEX: 52010XX0331(01)
Language: bg
Date: 2010-03-31 00:00:00
Title: Решение № 788 от 9 октомври 2009 година за откриване на производство за издаване на разрешение за търсене и проучване на нефт и газ — подземни богатства по чл. 2, ал. 1, т. 3 от Закона за подземните богатства, в Блок 1-14 Силистар, разположен в континенталния шелф и в изключителната икономическа зона на Република България в Черно море, и за уведомление за предоставяне на разрешение чрез конкурс

31.3.2010   
            
            
               BG
            
            
               Официален вестник на Европейския съюз
            
            
               C 85/31
            
         РЕШЕНИЕ № 788
   от 9 октомври 2009 година
   за откриване на производство за издаване на разрешение за търсене и проучване на нефт и газ — подземни богатства по чл. 2, ал. 1, т. 3 от Закона за подземните богатства, в Блок 1-14 Силистар, разположен в континенталния шелф и в изключителната икономическа зона на Република България в Черно море, и за уведомление за предоставяне на разрешение чрез конкурс
   2010/C 85/12
   РЕПУБЛИКА БЪЛГАРИЯ
   МИНИСТЕРСКИ СЪВЕТ
   На основание чл. 5, т. 2, чл. 42, ал. 1, т. 1 и чл. 44, ал. 3 от Закона за подземните богатства във връзка с чл. 4, ал. 2, т. 16 и § 1, т. 24а от Допълнителната разпоредба на Закона за енергетиката
   МИНИСТЕРСКИЯТ СЪВЕТ РЕШИ:
   
               1.
            
            
               Открива производство за издаване на разрешение за търсене и проучване на суров нефт и природен газ в Блок 1-14 Силистар на площ с размер 6 935,57 km2 с координатни точки от № 1 до № 11 съгласно приложението.
            
         
               2.
            
            
               Уведомява, че предоставянето на разрешението по т. 1 ще се извърши чрез конкурс.
            
         
               3.
            
            
               Определя срок на разрешението за търсене и проучване 5 години от датата на влизане в сила на договора за търсене и проучване с право на продължение съгласно чл. 31, ал. 3 от Закона за подземните богатства.
            
         
               4.
            
            
               Конкурсът за определяне на титуляр на разрешение по т. 1 да се проведе на 150-ия ден от обнародването на решението в Официален вестник на Европейския съюз в сградата на Министерството на икономиката, енергетиката и туризма на адрес: гр. София, ул. „Триадица“ № 8, BULGARIA.
            
         
               5.
            
            
               Срокът за закупуване на конкурсните книжа е до 17,00 ч. на 120-ия ден от обнародването на решението в Официален вестник на Европейския съюз.
            
         
               6.
            
            
               Срокът за подаване на заявленията за участие в конкурса е до 17,00 ч. на 130-ия ден от обнародването на решението в Официален вестник на Европейския съюз.
            
         
               7.
            
            
               Срокът за внасяне на предложенията по конкурсните книжа е до 17,00 ч. на 144-ия ден от обнародването на решението в Официален вестник на Европейския съюз.
            
         
               8.
            
            
               Конкурсът е неприсъствен.
            
         
               9.
            
            
               Определя цена на конкурсните книжа в размер 500 лева. Конкурсните книжа се закупуват от стая 802 в сградата на Министерството на икономиката, енергетиката и туризма на адрес: гр. София, ул. „Триадица“ № 8, BULGARIA в определения по т. 5 срок.
            
         
               10.
            
            
               Кандидатите за участие в конкурса трябва да отговарят на изискванията на чл. 23, ал. 1 от Закона за подземните богатства.
            
         
               11.
            
            
               Предложенията на кандидатите за конкурса се оценяват въз основа на предлаганите работни програми, средства за опазване на околната среда и обучение, бонуси и притежаваните управленски и финансови възможности, както е предвидено в конкурсните книжа.
            
         
               12.
            
            
               Определя депозит за участие в конкурса в размер 10 000 лева, платим до срока по т. 6 по банкова сметка на Министерството на икономиката, енергетиката и туризма, посочена в конкурсните книжа.
            
         
               13.
            
            
               Депозитът на кандидат, недопуснат до участие в конкурса, се връща в 14-дневен срок от датата на известието до него за недопускането му.
            
         
               14.
            
            
               Депозитът на участника, спечелил конкурса, се задържа, а на останалите участници се връща в срок 14 дни след обнародването в „Държавен вестник“ на решението на Министерския съвет за издаване на разрешение за търсене и проучване.
            
         
               15.
            
            
               Заявленията за участие в конкурса и предложенията на кандидатите по конкурсните условия се подават в сградата на Министерството на икономиката, енергетиката и туризма на адрес: гр. София, ул. „Триадица“ № 8, BULGARIA на български език съгласно изискванията на чл. 46 от Закона за подземните богатства.
            
         
               16.
            
            
               Конкурсните предложения се изготвят в съответствие с изискванията и условията, посочени в конкурсните книжа.
            
         
               17.
            
            
               Конкурсът се провежда и когато има само един допуснат кандидат.
            
         
               18.
            
            
               Упълномощава министъра на икономиката, енергетиката и туризма:
               
                           18.1.
                        
                        
                           Да изпрати решението за обнародване в Официален вестник на Европейския съюз, в „Държавен вестник“ и на електронната страница на Министерския съвет.
                        
                     
                           18.2.
                        
                        
                           Да организира провеждането на конкурса.
                        
                     
         
               19.
            
            
               Решението може да се обжалва в 14-дневен срок от обнародването му в Официален вестник на Европейския съюз пред Върховния административен съд.
            
         
      
         
            Министър-председател
         
         Boyko BORISOV
      
      
         
            Главен секретар на Министерския съвет
         
         Rosen ZHELYAZKOV
      
   
   
      ПРИЛОЖЕНИЕ
      
         СПИСЪК НА КООРДИНАТИТЕ
      
      Географски координати (Координатна система „1950 г.“) на Блок 1-14 Силистар:
      
                  1.
               
               
                  42° 48′ 43,999″ N
               
               
                  28° 26′ 04,968″ E
               
            
                  2.
               
               
                  42° 48′ 46,926″ N
               
               
                  29° 07′ 28,811″ E
               
            
                  3.
               
               
                  42° 11′ 23,914″ N
               
               
                  29° 07′ 37,250″ E
               
            
                  4.
               
               
                  41° 59′ 53,365″ N
               
               
                  28° 19′ 31,334″ E
               
            
                  5.
               
               
                  41° 58′ 54,165″ N
               
               
                  28° 19′ 31,135″ E
               
            
                  6.
               
               
                  41° 58′ 54,402″ N
               
               
                  28° 06′ 56,901″ E
               
            
                  7.
               
               
                  42° 25′ 29,736″ N
               
               
                  28° 07′ 25,049″ E
               
            
                  8.
               
               
                  42° 25′ 35,804″ N
               
               
                  27° 56′ 08,903″ E
               
            
                  9.
               
               
                  42° 41′ 47,106″ N
               
               
                  27° 55′ 59,807″ E
               
            
                  10.
               
               
                  42° 41′ 28,586″ N
               
               
                  28° 25′ 54,941″ E
               
            
                  11.
               
               
                  42° 48′ 43,999″ N
               
               
                  28° 26′ 04,968″ E